
Καθορισμός αριθμού και προσόντων Προσωπικού με σύμβαση Εργα¬ 
σίας ιδιωτικού δικαίου ορισμένου χρόνου στις θερινές κατασκηνώσεις 
του Ταμείου Αλληλοβοήθειας Προσωπικού Ο.Σ.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

Της παρ. 2 του άρθρου 13 του Ν. 1735/1987 «Προσλήψεις στο δη¬ 
μόσιο τομέα κ.λ.π.». (ΦΕΚ 195/87). 

2. Την 6474/88 απόφαση του Πρωθυπουργού και Υπουργού Οικο¬ 
νομικών «Ανάθεση αρμοδιοτήτων στον Υφυπουργό Οικονομικών». 

(ΦΕΚ 451/Β/88). 

3. Την αριθ. 445/1988 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Προεδρίας της Κυβέρνησης, 
Υγείας, Πρόνοιας και Κοινωνικών Ασφαλίσεων και Υφυπουργού Οικο¬ 
νομικών, αποφασίζουμε: 

Άρθρο 1 

Στο Ταμείο Αλληλοβοήθειας Προσωπικού Ο.Σ.Ε., επιτρέπεται η 


πρόσληψη προσωπικού με σύμβαση εργασίας ιδιωτικού δικαίου ορισμέ¬ 
νου χρόνου (τρεις μήνες το χρόνο) για την κάλυψη των περιοδικών ανα¬ 
γκών αυτού που προκύπτουν από τη λειτουργία των τριών κατασκηνώ¬ 
σεων του Ταμείου. 

Άρθρο 2 

Το προσωπικό του παραπάνω άρθρου, κατανέμεται κατά ειδικότητα 
ως εξής: 

1. Αρχηγοί τρεις (3) 

Υπαρχηγοί τρεις (3) 

Προσόντα διορισμού για την πρόσληψη, ορίζονται: 

α) Πτυχίο ΑΕΙ ή ΤΕΙ της ημεδαπής ή ισότιμο πτυχίο σχολής της οελ- 
λοδαπής. 

β) Από τους υποψήφιους προτιμιόνται οι έχοντες και πτυχίο Σχολής 
Εκπαίδευσης Στελεχών παιδικών Εξοχών και Κατασκηνώσεων Γ’ ηλι¬ 
κίας. 

2. Ιατροί τρεις (3). 

Προσόν διορισμού για την πρόσληψη ορίζεται πτυχίο ή δίπλωμα Ια¬ 
τρικής ΑΕΙ της ημεδαπής ή ισότιμο πτυχίο ή δίπλωμα ιατρικών σχολών 
της αλλοδαπής και άδεια άσκησης επαγγέλματος από την αρμόδια Ελ- 
ληνική Αρχή. 

3. Ειδικότητας Νοσηλευτικής, έξι (6). 

Προσόν διορισμού για την πρόσληψη ορίζεται πτυχίο ή δίπλωμα Νο¬ 
σηλευτικής ΑΕΙ ή ΤΕΙ ή βοηθών Νοσοκόμων σχολής δευτεροβάθμιας 
εκπαίδευσης ή ισότιμο αντίστοιχης ειδικότητας σχολής της αλλοδαπής. 

4. Κοινοτάρχες εννέα (9). 

Ομαδάρχες τριάντα έξι (36). 

α) Προσόντα διορισμού για την πρόσληψη ορίζονται, αποδεικτικό 
τουλάχιστον Α' Λυκείου ή Τετάρτης τάξης εξαταξίου Γυμνασίου ή Τε- 
χνικού-Επαγγελματικού Λυκείου ή Τεχνικής Επαγγελματικής Σχολής 
δευτεροβάθμιας εκπαίδευσης ή σχολής μαθητείας του ΟΑΕΔ του Ν. 
1346/1983 ή άλλης ισότιμης σχολικής μονάδας της ημεδαπής ή αλ¬ 
λοδαπής. 

β) Από τους υποψήφιους προτιμιόνται οι έχοντες και πτυχίο Σχολής 
εκπαίδευσης Στελεχών παιδικών Εξοχών και κατασκηνώσεων Γ' ηλι¬ 
κίας. 

5. Ειδικοί συνεργάτες, τρεις (3). 

Προσόντα διορισμού για την πρόσληψη, ορίζονται: 

Απολυτήριος τίτλος Λυκείου ή εξαταξίου Γυμνασίου ή Τεχνικού - 
επαγγελματικού Λυκείου ή Τεχνικής Επαγγελματικής Σχολής δευτε¬ 
ροβάθμιας εκπαίδευσης ή Σχολής Μαθητείας του ΟΑΕΔ του Ν. 1346/ 
1983 ή άλλης ισότιμης σχολικής μονάδας της ημεδαπής ή αλλοδαπής 
και ειδίκευση σε θέματα ψυχαγωγίας και χειροτεχνίας αποδεικνυόμενη 
κατάλληλα. 

6. Διαχειριστές τρεις (3). 

Αποθηκάριοι τρεις (3). 

α) Προσόντα διορισμού για την πρόσληψη, ορίζονται: 

Απολυτήριος τίτλος Λυκείου ή εξαταξίου γυμνασίου ή τεχνικού - 
επαγγελματικού Λυκείου ή τεχνικής επαγγελματικής σχολής δευτερο¬ 
βάθμιας εκπαίδευσης ή σχολής μαθητείας του ΟΑΕΔ του Ν. 1346/ 
1983 ή άλλης ισότιμης σχολικής μονάδας της ημεδαπής ή αλλοδαπής. 

β) Από τους υποψήφιους προτιμιόνται οι έχοντες και πτυχίο Σχολής 
εκπαίδευσης Στελεχών Εξοχών και Κατασκηνώσεων Ρ ηλικίας. 

7. Μάγειροι έξι (6). 

Βοηθοί Μαγείρου έξι (6). 

Εργάτες - Εργάτριες σαράντα οχτώ (48). 

Φΰλαχες τρεις (3). 

Προσόν διορισμού για την πρόσληψη ορίζεται ορισμένη ειδικότητα ή 
εμπειρία στο χατά περίπτωση αντικείμενο. 

Κατά τα λοιπά ισχύουν οι διατάξεις του άρθρου 13 του Ν. 1735/87 
(ΦΕΚ 195/Α/87). 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 20 Οκτωβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΥΦΥΠΟΥΡΓΟΣ 

ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΑΑ ΜΑΝΗΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

I. ΦΛΩΡΟΣ 
-♦- 


V) 

Μεταφορά έδρας Συμβολαιογράφου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις των παραγράφων 3 και 4 του άρθρου 2 του Νόμου 
670/1977 (ΦΕΚ 232/25.8.77 τ,Α·) «περί Κώδιχος Συμβολαιογρά¬ 
φων», 2) την αριθ. 19 της 29 Απριλίου 1988 γνωμοδότηση της Ολομέ¬ 
λειας του Δικαστηρίου Πρωτοδικών Αθηνών που εκδόθηκε μετά από 
την αριθ. 782/88 γνώμη του Διοικητικού Συμβουλίου του Συμβολαιο¬ 
γραφικού Συλλόγου Εφετείων Αθηνών, Πειραιώς, Αιγαίου, Δωδεκανή- 
σου και 3) την αριθ. 614/24.8.1988 γνωμοδότηση του Συμβουλίου 
Επικράτειας, με πρόταση του Αντιπροέδρου της Κυβέρνησης και 
Υπουργού Δικαιοσύνης, αποφασίζουμε: 


Άρθρο μόνο 

Η έδρα μιας από τις θέσεις συμβολαιογράφων του Ειρηνοδικείου 
Αμαρουσίου μεταφέρεται από την έδρα του Ειρηνοδικείου Αμαρουσίου 
στη Νέα Ερυθραία, που υπάγεται στην ίδια Ειρηνοδιχειαχή Περιφέρεια. 

Στον Αντιπρόεδρο της Κυβέρνησης και Υπουργό Δικαιοσύνης αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 13 Οκτωβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 


ΑΓ. ΚΟΥΤΣΟΓΙΩΡΓΑΣ 

Πρόσληψη προσωπικού στα Λιμενικά Ταμεία με σχέση εργασίας ιδιωτι¬ 
κού δικαίου. 


τείας, με πρόταση των Υπουργών Προεδρίας της Κυβέρνησης Εμπορι¬ 
κής Ναυτιλίας και του Υφυπουργού Οικονομικών, αποφασίζουμε: 

Άρθρο 1 

Προσωπικό για την κάλυψη εποχιακών 
ή άλλων περιοδικών αναγκών 

1. Για την κάλυψη παροδικής φύσης εποχιακών ή άλλων περιοδικών 
αναγκών των ενενήντα (90) Λιμενικών Ταμείων της Χώρας που πα¬ 
ρουσιάζονται στους τομείς καθαριότητας των λιμανιών, συντήρησης 
των παραλιακών πάρκων, υδροδότησης των πλοίων και φορτοεκφόρ¬ 
τωσης, είναι δυνατή η πρόσληψη από αυτά προσωπικού καθαριότητας, 
κηπουρών, βοηθητικών εργασιών και χειριστών μηχανημάτων (γερα¬ 
νών, φορτωτών, ελκυστήρων κ.λπ.), με σύμβαση εργασίας Ιδ. δικαίου 
ορισμένου χρόνου, αντίστοιχα. 

2. Ο αριθμός του προσωπικού αυτού δε μπορεί να ξεπεράσει τα εκα¬ 
τόν δέκα (110) άτομα για την ειδικότητα του προσωπικού καθαριότη¬ 
τας, τα είκοσι (20) άτομα για την ειδικότητα των κηπουρών, τα δέκα 
(10) άτομα για την ειδικότητα του βοηθητικού προσωπικού και τα εί¬ 
κοσι (20) άτομα για την ειδικότητα των χειριστών μηχανημάτων. 

Άρθρο 2 

Προσωπικό για κάλυψη πρόσκαιρων αναγκών 

1. Για την κάλυψη πρόσκαιρων αναγκών των Λιμενικών Ταμείων 
της Χώρας, που παρουσιάζονται κατά την εκτέλεση από αυτά Λιμενι¬ 
κών Εργων, είναι δυνατή πρόσληψη τεχνικού, επιστημονικού και εργα- 
τοτεχνικού προσωπικού, με σχέση εργασίας Ιδιωτικού Δικαίου ορισμέ¬ 
νου χρόνου. 

2. Ο αριθμός του προσωπικού αυτού δε μπορεί να ξεπερνάει: 

α. Τα δεκαπέντε (15) άτομα συνολικά, για τις ειδικότητες Πολιτικού 
Μηχανικού ή Μηχανολόγου Μηχανικού ή Ηλεκτρολόγου Μηχανι¬ 
κού, 

β. Τα εικοσιπέντε (25) άτομα, για τις ειδικότητες Πολιτικών Δομι¬ 
κών Έργων ή Μηχανολογίας ή Ηλεκτρολογίας. 

γ. Τα εκατόν δέκα (110) άτομα, για τις ειδικότητες Δομικών Συ¬ 
γκοινωνιακών και Υδραυλικών Έργων, Δομικών Κτιριακών Έργων, 
Σχεδίασης Εργων Πολιτικών Μηχανικών και Αρχιτεκτόνων, Τομέων 
Ηλεκτρολογίας, Χειριστών Μηχανημάτων (γερανών κ.λπ.), Υδραυλι¬ 
κών, Δομικών Κατασκευής Εργασιών Οπλισμένου και Άοπλου Σκυρο¬ 
δέματος, Εργατών, Προσωπικού Καθαριότητας και Οδηγών. 

Άρθρο 3 

Κατανομή προσωπικού 

Η κατανομή του παραπάνω προσωπικού στα Λιμενικά Ταμεία της 
Χωράς γίνεται με Απόφαση του Υπουργού Εμπορικής Ναυτιλίας που 
εκδιδεται στις αρχές κάθε έτους. 




Προσόντα πρόσληψης 

υπικά προσόντα διορισμού για τις πιο πάνω ειδικότητες ορίζονται 
τα αντίστοιχα κατα περίπτωση προβλεπόμενα από το Π.Δ. 194/88 
«Καθορισμός των προσόντων διορισμού σε θέσεις των Δημοσίων Υπηρε¬ 
σιών και Ν.Π.Δ.Δ.» (ΦΕΚ 84 Α-/1988). Ρ 

εντΪ«1 ΤπθυΡΤ0 Εμπ ° Ρ ' κής ΝαυτΛί «ς αναθέτουμε τη δημοσίευση και 
εκτελεση του παρόντος διατάγματος. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

I. Τις διατάξεις του άρθρου 13 παρ. 2 του Ν. 1735/87 «Προ 
ψεις στο δημόσιό τομέα, κοινωνικός έλεγχος στη δημόσια διοίκηΓ 
λιτικα δικαιώματα και άλλες διατάξεις» (ΦΕΚ Α' 195) 

«ώΤ,ρϊ Ο»™ 

χο,ομρ,ών. (ΦΕΚ 451/88 - Β/' ! ' μοδ,0 ”> , “ ν " ον 1>χο»ρνό 

Συμβουλίου Επι: 


3. Την αριθ. 443/1988 Γνωμοδότηση του 


Αθήνα, 20 Οκτωβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΠΡΟΕΔΡΙΑΣ 
ΤΗΣ ΚΥΒΕΡΝΗΣΗΣ 

ΑΠ. ΚΑΚΛΑΜΑΝΗΣ 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ 

ΗΛΙΑΣ ΠΑΠΑΗΛΙΑΣ 


ΕΜΠΟΡΙΚΗΣ ΝΑΥΤΙΛΙΑΣ 

Εγ ΑΓΓΕΛΟΣ ΓΙΑΝΝΟΠΟΥΛΟΣ 

Τροποποίηση διατάξεως του ΠΔ 350/75 (ΦΕΚ 102 Α/31.5.75) 
«Περί Οργανισμού Σχολής Δοκίμων Υπαξιωματικών Λιμενικού Σώ¬ 
ματος (ΣΔΥΛΣ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Την παράγραφο 1 του άρθρου 2 του ΝΔ 3596/1956 «Περί αρμο¬ 
διοτήτων Υπουργείου Εθνικής Άμυνας, επί θεμάτων που αφορούν τη 
συμβολή του Λιμενικού Σώματος στην Εθνική άμυνα και ασφάλεια της 
Χώρας» (ΦΕΚ 240 Λ/1956). 

β. Τα άρθρα 1 και 2 του ΑΝ 428/1937 «Περί της εν τω Β. Ναυτικώ 
Εκπαιδεύσεως (ΦΕΚ 15 Λ/1987), όπως τροποποιήθηκε. 

γ. Την υποπαράγραφο 1ι του άρθρου 18 του Ν.660/77 «Περί 
Υπουργείου Εθνικής Αμύνης και των Οργάνων Ανωτάτης Διοικήσεως 
και ελέγχου των Ενόπλων Δυνάμεων» (ΦΕΚ 918 Α/1977). 

δ. Την γνώμη του Ανωτάτου Ναυτικού Συμβουλίου (Πρακτικό με 
αριθμό 43 από 4 Αυγ. 1980). 

ε. Την από 29.9.1988 Γνωμοδότηση του Γενικού Επιτελείου Ναυτι¬ 
κού (ΓΕΝ). 

στ. Την με αριθ. 708/1988 από 30.9.88 Γνωμοδότηση του Συμ¬ 
βουλίου Επικράτειας με πρόταση του Αντιπροέδρου της Κυβέρνησης 
και Υπουργού Εθνικής Άμυνας και Υπουργού Εμπορικής Ναυτιλίας, 
αποφασίζουμε: 

Άρθρο μόνο 
Μεταβατική διάταξη 

Η χρονική διάρκεια λειτουργίας της Σχολής των Δοκίμων Υπαξιω- 
ματικών Λ.Σ. κατατάξεως έτους 1988 καθορίζεται σε επτά (07) μήνες. 

Το Διάταγμα αυτό ισχύει από τη δημοσίευσή του στην Εφημερίδα της 
Κυβερνήσεως. Στον Υπουργό Εμπορικής Ναυτιλίας, αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 20 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΑΝΤΙΠΡΟΕΔΡΟΣ ΤΗΣ ΚΥΒ/ΣΗΣ & 

ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΕΜΠΟΡΙΚΗΣ ΝΑΥΤΙΛΙΑΣ 

Γ. ΧΑΡΑΛΑΜΠΟΠΟΥΛΟΣ ΕΥΑΓ. ΓΙΑΝΝΟΠΟΥΛΟΣ 

Α ΠΟΦΑΣΕΙ Σ 

(5) 

ΠΡΑΞΗ ΔΙΟΙΚΗΤΗ ΑΡΙΘ. 1379/24.10.88 

(Άρθρο 1 του Ν. 1266/82) 

Προϋποθέσεις παροχής άδειας για ίδρυση πιστωτικού ιδρύματος στην 

Ελλάδα. 

ΤΡΑΠΕΖΑ ΤΗΣ ΕΛΛΑΔΟΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ, Αφού έλαβε 
υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τις διατάξεις του Ν.5076/1931 «περί ανωνύμων εταιρειών και 
τραπεζών», του ΑΝ 1665/1951 «περί λειτουργίας και ελέγχου των 
τραπεζών» και του Ν. 2190/1920 «περί ανωνύμων εταιρειών», όπως 
ισχύουν. 

γ) Την απόφαση ΝΕ 1360/5/3.3.65 «καθορισμός όρων και προϋ¬ 
ποθέσεων δια την εξέτασιν αιτήσεων ιδρύσεως νέων τραπεζών εν Ελ- 
λάδι», όπως τροποποιήθηκε και συμπληρώθηκε με την ΠΔ/ΤΕ 664/ 
8.1.86 όσον αφορά το ανώτατο ποσοστό συμμετοχής αλλοδαπών στο 
μετοχικό κεφάλαιο (παράγρ. 2) και στο Διοικητικό Συμβούλιο (παράγρ. 
3) της νεοϊδρυόμενης τράπεζας. 

δ) Την ΓΙΔ/ΤΕ 892/2.12.86 «Καθορισμός ελάχιστου μετοχικού κε¬ 
φαλαίου τραπεζών». 

ε) Τις ΠΔ/ΤΕ 1312/9.6.88 και 1313/9.6.88 που καθορίζουν 
αντίστοιχα τα νέα πλαίσια εποπτείας του πιστωτικού συστήματος από 
την Τράπεζα της Ελλάδος και τα στοιχεία που θα υποβάλλουν τα πι¬ 
στωτικά ιδρύματα για την άσκηση της εποπτείας αυτής. 


στ) Τη σκοπιμότητα καθορισμού ενιαίου πλαισίου όρων και προϋπο¬ 
θέσεων για την παροχή άδειας ίδρυσης και λειτουργίας πιστωτικών 
ιδρυμάτων στην Ελλάδα, αποφάσισε τα εξής: 

1. Πιστωτικό ίδρυμα για την εφαρμογή της παρούσας Πράξης θεω¬ 
ρείται η επιχείρηση της οποίας η δραστηριότητα συνίσταται στο να δέχε¬ 
ται καταθέσεις από το κοινό ή άλλα επιστρεπτέα κεφάλαια και να χορη¬ 
γεί πιστώσεις για λογαριασμό της. 

2. Για την παροχή από την Τράπεζα της Ελλάδος άδειας ίδρυσης και 
λειτουργίας πιστωτικού ιδρύματος στην Ελλάδα πρέπει να πληρούνται 
οι ακόλουθες προϋποθέσεις: 

α. Κατάθεση σε μετρητά (άρθρο 14 Ν. 5076/31) του ελάχιστου με¬ 
τοχικού κεφαλαίου που απαιτείται από το νόμο, κατά τη χορήγηση της 
άδειας. Το ποσό αυτό παραμένει κατατεθειμένο στην Τράπεζα της Ελ¬ 
λάδος μέχρι την κατά νόμο σύσταση του νομικού προσώπου του πιστω¬ 
τικού ιδρύματος. 

β. Υποβολή από τα φυσικά ή νομικά πρόσωπα που συμμετέχουν στο 
υπό ίδρυση πιστωτικό ίδρυμα, μαζί με την αίτηση για την παροχή της 
σχετικής άδειας δηλώσεων για την προέλευση των χρηματικών μέσων 
με τα οποία θα αποκτήσουν τις μετοχές τους, όπως προβλέπεται στο άρ¬ 
θρο 40 του Ν. 1806/88. 

γ. Υποβολή σχεδίου καταστατικού του υπό ίδρυση πιστωτικού ιδρύ¬ 
ματος. 

δ. Γνωστοποίηση στην Τράπεζα της Ελλάδος δύο εξίσου υπεύθυνων 
ατόμων, που θα έχουν την ευθύνη για τη λειτουργία του πιστωτικού 
ιδρύματος. Τα άτομα αυτά όπως και ο υπεύθυνος για την άσκηση του 
εσωτερικού ελέγχου, πρέπει να απασχολούνται αποκλειστικά στο πι¬ 
στωτικό ίδρυμα, να διαθέτουν ικανή για την εκτέλεση των καθηκόντων 
τους τραπεζική εμπειρία και να είναι έντιμα και γνωστά για την ακε¬ 
ραιότητα του χαρακτήρα τους. Η εντιμότητα και η ακεραιότητα του χα¬ 
ρακτήρα πρέπει να χαρακτηρίζουν και τους «κυριότερους μετόχους». 

Τα πιό πάνω άτομα θα υποβάλουν συμπληρωμένο ειδικό ενυπόγραφο 
ερωτηματολόγιο, που θα αναφέρεται σε στοιχεία βιογραφικά, περιου¬ 
σιακά και επαγγελματικής σταδιοδρομίας. Σε περίπτωση που «κυριότε- 
ροι μέτοχοι» είναι νομικά πρόσωπα θα υποβάλλεται συμπληρωμένο ει¬ 
δικό για το σκοπό αυτό ενυπόγραφο ερωτηματολόγιο. Στα ερωτηματο¬ 
λόγια αυτά θα επισυνάπτεται υπεύθυνη δήλωση για την ακρίβεια των 
παρεχομένων στοιχείων και πληροφοριών. 

Διευκρινίζεται ότι, για την εφαρμογή της παρούσας Πράξης, «κυριό- 
τεροι μέτοχοι» θεωρούνται τα φυσικά ή νομικά πρόσωπα που κατέχουν 
άμεσα ή έμμεσα τουλάχιστο το 10% του μετοχικού κεφαλαίου ή των δι¬ 
καιωμάτων ψήφου. Όταν δεν υπάρχουν μέτοχοι που να κατέχουν του¬ 
λάχιστον το 10% του μετοχικού κεφαλαίου ή των δικαιωμάτων ψήφου, 
ενυπόγραφο ερωτηματολόγιο και υπεύθυνη δήλωση θα υποβάλουν οι 
δέκα (10) μέτοχοι με την μεγαλύτερη συμμετοχή στο μετοχικό κεφά¬ 
λαιο. 

Η Τράπεζα της Ελλάδος, για την παροχή της σχετικής άδειας, θα 
λαμβάνει υπόψη θετικά την ύπαρξη διασποράς των μετοχών του υπό 
ίδρυση πιστωτικού ιδρύματος. 

ε. Υποβολή μελέτης σκοπιμότητας που θα περιλαμβάνει πλήρη και 
λεπτομερή περιγραφή των εργασιών που θα αναλάβει το υπό ίδρυση πι¬ 
στωτικό ίδρυμα και πρόγραμμα δράσης και ανάπτυξης των εργασιών 
του κατά τα πρώτα τρία (3) έτη της λειτουργίας του. Η μελέτη θα στηρί¬ 
ζεται στη διερεύνηση της ελληνικής πιστωτικής αγοράς και θα περιγρά¬ 
φει τις μεθόδους και τα μέσα διείσδυσης στην πιστωτική αυτή αγορά, 
αφού ληφθούν υπόψη και η αναμενόμενη απελευθέρωση και ενοποίηση 
των χρηματοδοτικών αγορών στον Κοινοτικό χώρο. Στη μελέτη σκοπι¬ 
μότητας θα περιλαμβάνονται επίσης: 

ί. Προσδιορισμός των πηγών άντλησης των κεφαλαίων και πρό¬ 
βλεψη των εξελίξεων των βασικών λογαριασμών του ισολογισμού των 
αποτελεσμάτων και των ταμειακών ροών. 

ίί. Ανάλυση της οργανωτικής δομής και της διοικητικής διάρθρωσης 
του πιστωτικού ιδρύματος, με τα σχετικά οργανογράμματα και τους 
κανονισμούς εργασίας, καθώς και του αριθμού, της σύνθεσης και των 
προσόντων του προσωπικού. 

ϊίί. Περιγραφή του λογιστικού σχεδίου, του συστήματος εσωτερικών 
ελέγχων και των ελεγκτικών λογιστικών διαδικασιών, καθώς και των 
προσόντων του προσωπικού που θα στελεχώσει τις αντίστοιχες υπηρε¬ 
σίες του πιστωτικού ιδρύματος. 

ίν. Στοιχεία για την προβλεπόμενη εξέλιξη των δεικτών φερεγγυότη- 
τας κατά τα πρώτα τρία (3) έτη από την έναρξη της λειτουργίας του πι¬ 
στωτικού ιδρύματος, με βάση τους συνημμένους στην Γ1Δ/ΤΕ 1313/ 
9.6.88 σχετικούς πίνακες. 

στ. Υποβολή περιγραφής του συστήματος ηλεκτρονικών υπολογι¬ 
στών, του συστήματος ελέγχου της ορθής λειτουργίας τους και του συ- 


3590 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


σχήματος πληροφόρησης της διοίκησης του πιστωτικού ιδρύματος. 

Ο υπεύθυνος του λογιστηρίου, ο οποίος πρέπει να διαθέτει ανάλογη 
επιστημονική κατάρτιση και εμπειρία, οφείλει να ενημερώσει τα αρμό¬ 
δια όργανα ελέγχου της Τράπεζας της Ελλάδος σε ότι αφορά την οργά¬ 
νωση του λογιστικού συστήματος του υπό ίδρυση πιστωτικού ιδρύμα¬ 
τος. 

ζ. Ανάληψη της υποχρέωσης αναγγελίας στην Τράπεζα της Ελλάδος 
των μελών του Διοικητικού Συμβουλίου και υποβολή βιογραφικών τους 
σημειωμάτων, που θα περιλαμβάνουν διεύθυνση κατοικίας και επαγ¬ 
γελματική απασχόληση τουλάχιστο για την προηγούμενη πενταετία. Η 
Τράπεζα της Ελλάδος, για την παροχή της άδειας, θα λαμβάνει υπόψη 
θετικά αν δύο τουλάχιστον μέλη του Διοικητικού Συμβουλίου, που δεν 
θα απασχολούνται με τη διοίκηση του πιστωτικού ιδρύματος, διαθέτουν 
ειδικά προσόντα σε θέματα εσωτερικών ελέγχων και ελεγκτικών λογι¬ 
στικών διαδικασιών. . 

3. Σε περίπτωση που διαπιστωθεί ότι στοιχεία ή πληροφορίες που 
υποβλήθηκαν σε εφαρμογή της παρούσας Πράξης είναι αναληθή ή πα¬ 
ραπλανητικά, η Τράπεζα της Ελλάδος διατηρεί το δικαίωμα να ανακα¬ 
λέσει την άδεια λειτουργίας του πιστωτικού ιδρύματος. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Οκτωβρίου 1988 

Ο Διοικητής 
ΔΗΜ. ΧΑΛΙΚΙΑΣ 

-♦- . 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

(*) 

Στο 505/88 Προεδρικό Διάταγμα για τον καθορισμό του είδους 
ανάγκης και του κατ’ αριθμό ανώτατου ορίου προσωπικού για πρόσ¬ 
ληψη στο Υπουργείο Γεωργίας που δημοσιεύτηκε στο ΦΕΚ 227/ 
11.10.88 τ.Α' έπιφέρεται διόρθωση σφάλματος στο ονοματεπώνυμο 


του υπογράφοντος Υφυπουργού Οικονομικών Ηλία Παπαηλία, από το 
εσφαλμένο «ΗΛ. ΠΟΤΤΑΚΗΣ» στο ορθό «ΗΛ. ΠΑΠΑΗΛΙΑΣ». 

(Από το Εθνικό Τυπογραφείο) 

-♦- 


(7) 


Στο 383/16.8.88 Προεδρικό Διάταγμα με θέμα: «Οργανισμός του 
Ταμείου Επικουρικής Ασφαλίσεως προσωπικού Α.Ε. Οινοποιίας Ζυθο¬ 
ποιίας - Οινοπνευματοποιίας» που δημοσιεύθηκε στο ΦΕΚ 180/Α/ 
25.8.88 επιφέρεται η παρακάτω διόρθωση σφάλματος: 

Στο άρθρο 7 (περ. α') στην «Κατηγορία ΠΕ» στη 2η σειρά αντί του 
εσφαλμένου»... οι υπάλληλοι του κλάδου ΠΕ Διοικητικού - Λογιστικού» 
τίθεται το σωστό «...οι υπάλληλοι του κλάδου ΠΕΙ Διοικητικού - Λογι¬ 
στικού». 


♦ 


(Από το Υπουργείο Υγείας, 
Πρόνοιας & Κοιν. Ασφαλίσεων) 


( 8 ) 


Στο 411/1988 Π.Δ/γμα «Οργανισμός ταμείου Ασφαλίσεως Προ¬ 
σωπικού ΟΤΕ (ΤΑΠ-ΟΤΕ)» που δημοσιεύθηκε στο ΦΕΚ. 192/Α/ 
30.8.1988, γίνονται οι παρακάτω διορθώσεις: 

α) Στη ενδέκατη σειρά του εδαφίου δ’ της παρ. 3 του άρθρου 4 αντί 
του λανθασμένου «τους» τίθεται το σωστό «του». 

β) Στη δέκατη σειρά της στήλης β' της παρ. 5 του άρθρου 4 αντί του 
λανθασμένου «πρέχουν» τίθεται το σωστό «παρέχουν». 

γ) Στην τριακοστή σειρά του άρθρου 9 αντί του λανθασμένου «Ν. 
476» τίθεται το σωστό «Ν. 1476». 

δ) Στη πέμπτη σειρά της παρ. 6 του Κεφαλαίου «Περιφερειακές Υπη¬ 
ρεσίες» του άρθρου 9 μετά τη λέξη «θέση» τίθεται η λέξη «γιατρού». 

ε) Στην πρώτη σειρά της παρ. 1 του άρθρου 10 αντί του λανθασμένου 
«προΐστανται» τίθεται το σωστό «προΐσταται». 

(Από το Υπουργείο Υγείας, 
Πρόνοιας & Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




